Peeter Konovalov

Peeter Konovalov (sündinud 26. septembril 1962 Viljandis) on Ugala teatri muusikajuht.

Ta lõpetas 1980. aastal Johann Köleri nimelise Viljandi 4. Keskkooli, õppis aastatel 1980–1983 muusikapedagoogika erialal Tallinna Riiklikus Konservatooriumis.

Ta oli aastatel 1985–1987 Gagarini-nimelise näidissovhoostehnikumi klubi metoodik. 

1987. aastast on ta Ugala teatri muusikaalajuhataja. Ta on loonud lavastustele muusikat ja on esinenud saatemuusikuna.

 Tunnustus 
 1996 Suure Vankri auhind
 1997 Viljandi linna kultuuripreemia
 2002 Viljandi linna teatripreemia
 2010 Eesti Teatriliidu sõnalavastuste muusikalise kujunduse ja originaalmuusika auhind (koos Marge Loiguga)

 Isiklikku 
Ta on 1990. aastast abielus näitleja ja grimeerija Ülle Konovaloviga. Nende poeg Johan-Kristjan Konovalov on Viljandi linnapea, tütar Marta Konovalov on disainer.

 Kirjandus 
 Eesti teatri biograafiline leksikon. Tallinn 2000

 Välislingid 
"Ugala" teater: Peeter Konovalov

Kategooria:Muusikainimesed
Kategooria:Eesti heliloojad
Kategooria:Eesti muusikud
Kategooria:Eesti teatritegelased
Kategooria:Viljandi maakonna muusikud
Kategooria:Viljandi Maagümnaasiumi vilistlased
Kategooria:Sündinud 1962